title: 2000 m. gruodžio 1 d. Tarybos sprendimas dėl Šengeno acquis taikymo Danijoje, Suomijoje ir Švedijoje bei Islandijoje ir Norvegijoje

text:
Svarbus teisinis pranešimas

|

32000D0777

Oficialusis leidinys L 309 , 09/12/2000 p. 0024 - 0028

		Tarybos sprendimas2000 m. gruodžio 1 d.dėl Šengeno acquis taikymo Danijoje, Suomijoje ir Švedijoje bei Islandijoje ir Norvegijoje(2000/777/EB)EUROPOS SĄJUNGOS TARYBA,atsižvelgdama į prie Europos Sąjungos sutarties ir Europos bendrijos steigimo sutarties pridedamą Protokolą dėl Šengeno acquis integravimo į Europos Sąjungos teisės sistemą, ypač į jo 2 straipsnio 2 dalį,atsižvelgdama į Europos Sąjungos Tarybos, Islandijos Respublikos ir Norvegijos Karalystės susitarimą dėl pastarųjų asociacijos įgyvendinant, taikant ir plėtojant Šengeno acquis [1] (toliau – "1999 m. gegužės 18 d. susitarimas"), pasirašytą 1999 m. gegužės 18 d. ir įsigaliojusį 2000 m. birželio 26 d., ypač į jo 15 straipsnio 4 dalį,kadangi:(1) 1990 m. birželio 19 d. pasirašytos Konvencijos dėl Šengeno susitarimo įgyvendinimo Baigiamojo akto ir 1996 m. gruodžio 19 d. pasirašytų sutarčių dėl Danijos Karalystės, Suomijos Respublikos ir Švedijos Karalystės prisijungimo prie tos konvencijos atitinkamų baigiamųjų aktų 1 punkte yra Bendra deklaracija dėl minėtų dokumentų įsigaliojimo.(2) Turėtų būti nustatyta data, nuo kurios Šengeno acquis bus taikomas Danijai, Suomijai ir Švedijai bei Islandijai ir Norvegijai (toliau – "Šiaurės valstybės").(3) Siekiant, kad, suderinta su Šiaurės valstybių pasų sąjunga, toji data turėtų būti taikoma visoms Šiaurės valstybėms.(4) Šis sprendimas parengtas tokiais etapais. Pirmiausia Šiaurės valstybėms buvo išsiuntinėtas išsamus klausimynas, o atsakymai užprotokoluoti. Paskui pagal Taryboje taikytiną tvarką visos Šiaurės valstybės buvo aplankytos, kad būtų galima patikrinti ir įvertinti policijos bendradarbiavimo ir duomenų apsaugos sritis. 2000 m. gegužės 29 d. Taryba padarė išvadą, kad šiose srityse keliami reikalavimai įvykdyti. O dėl Šengeno acquis, susijusio su vizomis ir konsuliniu bendradarbiavimu, taikymo, tai apsilankymų metu paaiškėjo, kad išskyrus kai kuriuos dalykus, kuriuos Šiaurės valstybės imsis tvarkyti, teisės aktai, darbo jėgos lygis, profesinis mokymas, infrastruktūra ir materialiniai ištekliai atitiko reikalavimus.(5) Vis dėlto kalbant apie Šengeno informacinę sistemą (SIS), kurios plėtimas pagal SIS 1 + projektą turėtų būti baigtas bandomosiomis pratybomis, parodysiančiomis jos gebą veikti 18-oje valstybių, apsilankymai jos funkcionavimui įvertinti turėtų įvykti prieš atšaukiant kontrolės priemones prie būsimų vidaus sienų.(6) Buvo apsilankyta siekiant įvertinti išorės sienų kontrolę ir priežiūrą. Apsilankymų metu paaiškėjo, kad dėl daugelio dalykų pasiektą pažangą galima vertinti teigiamai. Tačiau lieka ir kai kurių spragų. Todėl reikia ir toliau lankytis vertinimo tikslais.(7) Šiaurės valstybės nusiuntė Tarybai savo kompetentingų institucijų, nurodytų 1990 m. birželio 19 d. pasirašytos Konvencijos dėl Šengeno susitarimo įgyvendinimo, 101 straipsnio 4 dalyje ir 108 straipsnio 1 dalyje, sąrašą. Šiaurės valstybės yra įvykdžiusios minėtos Įgyvendinimo konvencijos 114 straipsnio įsipareigojimus.(8) Siekiant patikrinti, ar SIS Šiaurės valstybėse tinkamai funkcionuoja, Šengeno informacinės sistemos Šiaurės valstybių nacionalinis padalinys (N. SIS) turėtų pradėti veikti (t. y. galutiniai vartotojai turėtų gauti realiojo laiko duomenis iš visų 15 šalių) nuo 2001 m. sausio 1 d., prieš panaikinant vidaus sienų kontrolę.(9) Taryba turėtų užtikrinti, kad būtų laiku sudarytas susitarimas dėl kriterijų ir mechanizmų nustatant valstybę, atsakingą už kurioje nors iš valstybių narių arba Islandijoje ar Norvegijoje pateikto prašymo suteikti prieglobstį nagrinėjimą, kaip nurodyta 1999 m. gegužės 18 d. susitarimo 7 straipsnyje.(10) Jei Taryba, vertinimo tikslais apsilankiusi po 2001 m. sausio 1 d., nenustatys, kad SIS tinkamai neveikia vienoje ar daugiau Šiaurės valstybių, arba kad tų šalių jūrų ir oro uostai neatitinka visų būtinų reikalavimų, visas Šengeno acquis šioms valstybėms turės būti taikomas nuo 2001 m. kovo 25 d.(11) Buvo laikomasi 1999 m. gegužės 18 d. susitarimo 15 straipsnio 4 dalyje nurodytos tvarkos,NUSPRENDĖ:1 straipsnisNuo 2001 m. kovo 25 d. ir atsižvelgiant į 3 straipsnio 2 dalį:a) visos 1999 m. gegužės 20 d. Tarybos sprendimo 1999/436/EB, pagal atitinkamas Europos Bendrijos steigimo sutarties ir Europos Sąjungos sutarties nuostatas apibrėžiančio kiekvienos Šengeno acquis sudarančios nuostatos ar sprendimo teisinį pagrindą [2], A, B, C ir D prieduose nurodytos Šengeno acquis nuostatos ir visi Tarybos priimti aktai, nustatantys teisinį dokumentą, jau įsigaliojusį ir skirtą vienai ar daugiau tų nuostatų toliau plėtoti, yra taikomi Danijos, Suomijos ir Švedijos savitarpio santykiams ir jų santykiams su Belgija, Vokietija, Graikija, Ispanija, Prancūzija, Italija, Liuksemburgu, Nyderlandais, Austrija ir Portugalija;b) visos 1999 m. gegužės 18 d. Europos Sąjungos Tarybos, Islandijos Respublikos ir Norvegijos Karalystės sudaryto susitarimo dėl pastarųjų asociacijos įgyvendinant, taikant ir plėtojant Šengeno acquis A ir B prieduose nurodytos nuostatos ir visi Tarybos priimti aktai, nustatantys teisinį dokumentą, jau įsigaliojusį ir skirtą vienai ar daugiau tų nuostatų toliau plėtoti, yra taikomi Islandijos ir Norvegijos savitarpio santykiams ir jų santykiams su Belgija, Danija, Vokietija, Graikija, Ispanija, Prancūzija, Italija, Liuksemburgu, Nyderlandais, Austrija, Portugalija, Suomija ir Švedija.2 straipsnis1. Su SIS susijusios Šengeno acquis nuostatos 1 straipsnyje nurodyta tvarka taikomos nuo 2001 m. sausio 1 d. Šiuo tikslu Šiaurės valstybės į SIS perkels realaus laiko duomenis ir kaip valstybės narės, jau įgyvendinusios Šengeno acquis, galės naudotis tokiais duomenimis pagal šio straipsnio 3 dalies nuostatas. Bet tai netrukdys joms bendradarbiauti Šiaurės valstybių pasų sąjungoje.2. Šio straipsnio 1 dalyje nurodytos nuostatos išdėstytos priede.3. Iki 1 straipsnyje minėtos datos Šiaurės valstybės:a) neprivalo atsisakyti įleisti į savo teritoriją ar išsiųsti trečiųjų valstybių piliečius, dėl kurių kita valstybė narė yra davusi SIS perspėjimo signalą, kad jie nebūtų įleisti, ir kurie atvyksta tiesiai iš tos valstybės narės, kuriai Šengeno acquis nuostatos jau taikomos;b) gali įsileisti į savo teritoriją trečiųjų valstybių piliečius, dėl kurių kita valstybė narė yra davusi SIS perspėjimo signalą, kad jie nebūtų įleisti, tais atvejais, kai tokiems piliečiams Šiaurės valstybė yra nusprendusi išduoti vizą ar kitokį leidimą gyventi;c) neįveda duomenų, kuriems taikomas Konvencijos dėl Šengeno susitarimo įgyvendinimo 96 straipsnis.3 straipsnis1. Per 2001 m. sausį ir vasarį, laikantis šiuo tikslu Taryboje nustatytos tvarkos, visos Šiaurės valstybės bus aplankytos vertinimo tikslais, kad būtų patikrinta, ar SIS funkcionuoja ir tinkamai taikoma.Per tą patį laikotarpį Danijos ir Norvegijos jūrų uostai ir visų Šiaurės valstybių oro uostai bus dar kartą aplankyti vertinimo tikslais, kad būtų nustatyta, ar šie jūrų ir oro uostai vykdo būtinus reikalavimus.Ataskaitos apie šiuos apsilankymus iki 2001 m. kovo 1 d. pateikiamos Tarybai.2. Remdamasi šiomis ataskaitomis, Protokolo dėl Šengeno acquis integravimo į Europos Sąjungos teisės sistemą 1 straipsnyje nurodyta valstybių narių Vyriausybėms atstovaujančių narių balsų kvalifikuota dauguma ir balsuojant ne mažiau kaip 10 šių narių, Taryba gali nuspręsti atidėti 1 straipsnyje nurodytą datą. Tuo atveju Taryba vieningu savo narių, atstovaujančių minėto protokolo 1 straipsnyje nurodytų valstybių narių Vyriausybėms, sutarimu nustato naują datą.4 straipsnisŠis sprendimas įsigalioja jo paskelbimo dieną.Priimta Briuselyje, 2000 m. gruodžio 1 d.Tarybos varduPirmininkasC. Paul[1] OL L 176, 1999 7 10, p. 36.[2] OL L 176, 1999 7 10, p. 17.--------------------------------------------------PRIEDAS2 straipsnyje nurodytos nuostatos:- 1990 m. konvencijos dėl 1985 m. Šengeno susitarimo įgyvendinimo, su papildymais, padarytais Italijos, Ispanijos, Portugalijos, Graikijos, Austrijos, Danijos, Suomijos ir Švedijos stojimo sutartimis, 62, 64 ir 65 straipsniai bei 92 – 119 straipsniai,- 1993 m. gruodžio 14 d. Vykdomojo komiteto sprendimas dėl Šengeno informacinės sistemos (C. SIS) įrengimo ir eksploatavimo išlaidų finansinio reglamento (SCH/Com-ex(93) 16),- 1997 m. balandžio 25 d. Vykdomojo komiteto sprendimas dėl SIS II preliminaraus tyrimo sutarties sudarymo (SCH/Com-ex(97) 2 rev. 2),- 1997 m. spalio 7 d. Vykdomojo komiteto sprendimas dėl Norvegijos ir Islandijos įnašų C. SIS įrengimo ir eksploatavimo išlaidoms padengti (SCH/Com-ex(97) 18),- 1997 m. spalio 7 d. Vykdomojo komiteto sprendimas dėl SIS plėtojimo (SCH/Com-ex(97) 24),- 1997 m. gruodžio 15 d. Vykdomojo komiteto sprendimas, iš dalies pakeičiantis C. SIS finansinį reglamentą (SCH/Com-ex(97) 35),- 1998 m. balandžio 21 d. Vykdomojo komiteto sprendimas dėl C. SIS su 15/18 jungčių (SCH/Com-ex(98) 11),- 1999 m. balandžio 28 d. Vykdomojo komiteto sprendimas dėl Pagalbos tarnybos biudžeto 1999 m. (SCH/Com-ex(99) 3),- 1999 m. balandžio 28 d. Vykdomojo komiteto sprendimas dėl C. SIS įrengimo išlaidų (SCH/Com-ex(99) 4),- 1999 m. balandžio 28 d. Vykdomojo komiteto sprendimas dėl SIRENE vadovo priėmimo (SCH/Com-ex(99) 5),- 1996 m. balandžio 18 d. Vykdomojo komiteto deklaracija, apibrėžianti sąvoką "užsienietis" (SCH/Com-ex(96) decl. 5),- 1999 m. balandžio 28 d. Vykdomojo komiteto deklaracija dėl SIS struktūros (SCH/Com-ex(99) decl. 2 rev),taip pat:- 1998 m. birželio 23 d. Vykdomojo komiteto sprendimas dėl tam tikrų dokumentų konfidencialumo (SCH/Com-ex(98) 17), jei tokie dokumentai susiję su pirmiau nurodytomis nuostatomis,- 1998 m. birželio 23 d. Vykdomojo komiteto sprendimas dėl visa aprėpiančio straipsnio, taikomo visam techninio pobūdžio Šengeno acquis (SCH/Com-ex(98) 29 rev),- 1998 m. vasario 9 d. Vykdomojo komiteto deklaracija dėl nepilnamečių grobimo (SCH/Com-ex(97) decl. 13 rev 2),- 1999 m. gegužės 3 d. Tarybos sprendimas 1999/323/EB dėl finansinio reglamento, reglamentuojančio Tarybos Generalinio sekretoriaus vardu tam tikrų valstybių narių naudai sudarytų sutarčių, susijusių su Vadybos padalinio "Pagalbos tarnybos serverio" ir II etapo "Sirene" tinklo įrengimu ir veikimu, valdymo biudžetinių aspektų, nustatymo,- 2000 m. kovo 27 d. Tarybos sprendimas 2000/265/EB dėl finansinio reglamento, reglamentuojančio Tarybos Generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros "Sisnet" įrengimu ir veikimu, valdymo biudžetinius aspektus, nustatymo, su pakeitimais, padarytais 2000 m. spalio 23 d. Tarybos sprendimu 2000/664/EB.--------------------------------------------------


title: 2005/463/EB: 2005 m. birželio 21 d. Komisijos sprendimas, įsteigti informacijos apie genetiškai modifikuotų, tradicinių ir ekologiškų kultūrų sambūvį derinimo ir keitimosi ta informacija tinklo grupę

text:
24.6.2005

               LT

               Europos Sąjungos oficialusis leidinys

               L 164/50

         KOMISIJOS SPRENDIMAS
   2005 m. birželio 21 d.
   įsteigti informacijos apie genetiškai modifikuotų, tradicinių ir ekologiškų kultūrų sambūvį derinimo ir keitimosi ta informacija tinklo grupę
   (2005/463/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Savo 2003 m. liepos 23 d. Rekomendacijoje Nr. 2003/556/EB dėl nacionalinių strategijų ir geros praktikos vystymo, siekiant užtikrinti genetiškai modifikuotų, tradicinių ir ekologiškų kultūrų sambūvį, gairių (1) Komisija pritarė siūlymui, kad pačioms valstybėms narėms būtų leista spręsti dėl su sambūviu sietinų priemonių kūrimo ir vystymo. Šiuo atžvilgiu Komisija paskelbė savo uždavinį – palengvinti keitimąsi informacija apie valstybėse narėse ir Bendrijoje vykdomus ir planuojamus mokslinių tyrimų projektus.

               (2)

               Remiantis 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB (2) 26a straipsniu, Komisija renka ir derina informaciją, paremtą Bendrijos ir nacionaliniais tyrinėjimais, bei stebi valstybių narių pasiekimus kultūrų sambūvio srityje.

               (3)

               Kad būtų įgyvendinti šie uždaviniai Komisija turėtų įsteigti forumą, padėsiantį valstybėms narėms keistis informacija apie mokslinių tyrinėjimų rezultatus ir gerą praktiką, įgytą įgyvendinant sambūvio nacionalines strategijas. Būtina, kad Komisija turėtų galimybę rengti darbo grupių susitikimus, kuriuose, prireikus, galėtų dalyvauti nacionaliniai ir kiti ekspertai.

               (4)

               Todėl reikėtų įsteigti tinklo grupę (santrumpa – COEX-NET), kuri padėtų Komisijai sambūvio srityje,

         NUSPRENDĖ:
   1 straipsnis
   Prie Komisijos yra įsteigiama informacijos apie mokslinius tyrinėjimus ir gerą praktiką, įgytą auginamų įvairių rūšių genetiškai modifikuotų, tradicinių ir ekologiškų kultūrų sambūvio srityje, derinimo ir keitimosi ta informacija tinklo grupė (toliau – grupė).
   2 straipsnis
   1.   Grupę sudaro valstybių narių paskirti nacionaliniai ekspertai, kuriems pirmininkauja Komisijos atstovas.
   2.   Komisijos atstovas gali pakviesti kitus ekspertus dalyvauti grupės susitikimuose ir darbe.
   3.   Komisija teikia sekretoriato paramą grupės susitikimams ir darbui.
   4.   Grupė renkasi Komisijos patalpose remiantis Komisijos nustatyta tvarka ir tvarkaraščiu.
   3 straipsnis
   1.   Ekspertų patirtas dalyvavimo susitikimuose pagal 2 straipsnį išlaidas kompensuoja Komisija, laikydamasi kelionės, pragyvenimo ir kitų išlaidų kompensavimo taisyklių pagal 2 ir 3 dalis.
   2.   Valstybių narių paskirtiems ekspertams yra kompensuojamos kelionės išlaidos, o Komisijos pakviestiems ekspertams – kelionės ir pragyvenimo išlaidos.
   3.   Valstybių narių paskirtų ekspertų atveju, išlaidos kompensuojamos tik vienam dalyviui iš kiekvienos valstybės narės.
   4.   Ekspertai už suteiktas paslaugas atlygio negauna.
   4 straipsnis
   Grupės darbe dalyvaujantys ekspertai neturi pramonės, prekybos, verslo ar kitų konfliktinių interesų.
   5 straipsnis
   Nepažeidžiant Sutarties 278 straipsnio nuostatų ekspertai įsipareigoja neatskleisti informacijos, kurią sužino dirbant grupėje, jeigu Komisijos atstovas informuoja, kad ta informacija yra neskelbtina.
   6 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2005 m. birželio 21 d.

            Komisijos vardu

         Mariann FISCHER BOEL

            Komisijos narė

      (1)  OL L 189, 2003 7 29, p. 36.

      (2)  OL L 106, 2001 4 17, p. 1. Reglamentas su paskutiniais pakeitimais, padarytais Reglamentu (EB) Nr. 1830/2003 (OL L 268, 2003 10 18, p. 24).


title: 1992 m. kovo 16 d. Tarybos sprendimas, įsteigiantis Eurotecnet ir Force programoms skirtą bendrą patariamąjį komitetą bei iš dalies pakeičiantis Sprendimus 89/657/EEB ir 90/267/EEB

text:
Svarbus teisinis pranešimas

|

31992D0170

Oficialusis leidinys L 075 , 21/03/1992 p. 0051 - 0052 specialusis leidimas suomių kalba: skyrius 16 tomas 2 p. 0023  specialusis leidimas švedų kalba: skyrius 16 tomas 2 p. 0023

		Tarybos sprendimas1992 m. kovo 16 d.įsteigiantis "Eurotecnet" ir "Force" programoms skirtą bendrą patariamąjį komitetą bei iš dalies pakeičiantis Sprendimus 89/657/EEB ir 90/267/EEB(92/170/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 128 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi yra siekiama Bendrijos veiklos efektyvumo profesinio mokymo srityje, pagal Sprendimų 89/657/EEB [4] ir 90/267/EEB [5] 10 straipsnį įsteigtų Patariamųjų "Eurotecnet" ir "Force" programų komitetų šiuo metu vykdoma veikla turi būti suderinta tam, kad būtų sudarytas bendras patariamasis komitetas, kaip Komisija yra paskelbusi savo memorandume dėl profesinio mokymo programų racionalizavimo ir derinimo Bendrijos lygiu;kadangi dėl to iš dalies turėtų būti pakeistas Sprendimų 89/657/EEB ir 90/267/EEB 10 straipsnis,NUSPRENDĖ:1 straipsnis1. Įgyvendinant "Eurotecnet" ir "Force" programas, Komisijai padeda patariamasis komitetas, susidedantis iš dviejų kiekvienos valstybės narės atstovų, kuriam pirmininkauja Komisijos atstovas.Komiteto nariams gali padėti ekspertai ar patarėjai.12 darbdavių ir darbuotojų atstovų, kuriuos, gavusi darbdaviams ir darbuotojams Bendrijos lygmeniu atstovaujančių organizacijų pasiūlymus, skiria Komisija, dalyvauja komiteto darbe kaip stebėtojai.2. Komisijos atstovas teikia komitetui projektą dėl:a) bendrų rekomendacijų dėl "Eurotecnet" ir "Force" programų;b) bendrų rekomendacijų dėl Bendrijos teiktinos finansinės paramos (dydis, trukmė ir paramos gavėjai);c) klausimų, susijusių su "Eurotecnet" ir "Force" programų bendru balansu, įskaitant paskirstymą pagal įvairias veiklas ir suderinimą su kitomis Bendrijos programomis ir iniciatyvomis profesinio mokymo srityse;d) klausimų, susijusių su programų įvertinimu ir tų įvertinimų platinimu, siekiant, kad būtų pateikiami Sprendimų 89/657/EEB ir 90/267/EEB 11 straipsnyje nurodyti pranešimai.3. Komitetas savo nuomonę dėl projekto pareiškia per tokį laiką, kurį nustato pirmininkas, atsižvelgdamas į klausimo skubumą, jei būtina, balsuojant.4. Nuomonė registruojama protokole; be to, kiekviena valstybė narė turi teisę prašyti, kad jos pozicija būtų įrašyta į protokolą.5. Komisija atidžiai išnagrinėja komiteto pateiktą nuomonę. Ji praneša komitetui, kaip buvo atsižvelgta į jo nuomonę.2 straipsnisSprendimo 89/657/EEB 10 straipsnis šiuo sprendimu keičiamas taip:"10 straipsnisKomitetasKomisijai padeda šį sprendimą įgyvendinti pagal Sprendimo 92/170/EEB 1 straipsnįįsteigtas patariamasis komitetas. [6].3 straipsnisSprendimo 90/267/EEB 10 straipsnis keičiamas taip:"10 straipsnisKomitetasKomisijai padeda šį sprendimą įgyvendinti pagal Sprendimo 92/170/EEB 1 straipsnį įsteigtas patariamasis komitetas. [7].4 straipsnisŠis sprendimas įsigalioja 1992 m. liepos 1 d.Priimta Briuselyje, 1992 m. kovo 16 d.Tarybos varduPirmininkasJorge Braga de Macedo[1] OL C 24, 1991 1 31, p. 6.[2] OL C 240, 1991 7 12, p. 240.[3] OL C 120, 1991 3 20, p. 23.[4] OL L 393, 1989 12 30, p. 29.[5] OL L 156, 1990 6 21, p. 1.[6] OL L 75, 1992 3 21, p. 51"[7] OL L 75, 1992 3 21, p. 51"--------------------------------------------------


title: 2016 m. balandžio 28 d. Europos Parlamento sprendimas (ES) 2016/1485 dėl aštuntojo, devintojo, dešimtojo ir vienuoliktojo Europos plėtros fondų 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/165

         EUROPOS PARLAMENTO SPRENDIMAS (ES) 2016/1485
   2016 m. balandžio 28 d.
   dėl aštuntojo, devintojo, dešimtojo ir vienuoliktojo Europos plėtros fondų 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į aštuntojo, devintojo, dešimtojo ir vienuoliktojo Europos plėtros fondų 2014 finansinių metų finansines ataskaitas ir įplaukų bei išlaidų ataskaitas (COM(2015) 379 – C8-0248/2015),

               —

               atsižvelgdamas į finansinę informaciją apie Europos plėtros fondus (COM(2015) 295),

               —

               atsižvelgdamas į Audito Rūmų 2014 finansinių metų iš aštuntojo, devintojo, dešimtojo ir vienuoliktojo Europos plėtros fondų finansuojamos veiklos metinę ataskaitą kartu su Komisijos atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendacijas dėl patvirtinimo, kad Komisija įvykdė Europos plėtros fondų 2014 finansinių metų operacijas (05219/2016 – C8-0036/2016, 05220/2016 – C8-0037/2016, 05223/2016 – C8-0038/2016, 05224/2016 – C8-0039/2016),

               —

               atsižvelgdamas į Komisijos ataskaitą dėl tolesnių veiksmų, susijusių su 2013 finansinių metų biudžeto įvykdymo patvirtinimu (COM(2015) 505), ir į prie jos pridėtus Komisijos tarnybų darbinius dokumentus (SWD(2015) 194 ir SWD(2015) 195),

               —

               atsižvelgdamas į 2000 m. birželio 23 d. (3) Kotonu pasirašytą ir 2010 m. birželio 22 d. (4) Uagadugu (Burkina Fasas) iš dalies pakeistą Afrikos, Karibų jūros bei Ramiojo vandenyno grupės valstybių (AKR) ir Europos bendrijos bei jos valstybių narių partnerystės susitarimą,

               —

               atsižvelgdamas į 2013 m. lapkričio 25 d. Tarybos sprendimą 2013/755/ES dėl užjūrio šalių bei teritorijų ir Europos bendrijos asociacijos (Užjūrio asociacijos sprendimas) (5),

               —

               atsižvelgdamas į Taryboje posėdžiavusių valstybių narių vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (6) 33 straipsnį,

               —

               atsižvelgdamas į Taryboje posėdžiavusių valstybių narių vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimo finansinį protokolą ir dėl finansinės paramos skyrimo užjūrio šalims ir teritorijoms, kurioms taikoma EB sutarties ketvirta dalis (7), 32 straipsnį,

               —

               atsižvelgdamas į Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimo dėl Bendrijos pagalbos finansavimo pagal 2008–2013 m. daugiametę finansinę programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (8), 11 straipsnį,

               —

               atsižvelgdamas į Taryboje posėdžiavusių Europos Sąjungos valstybių narių vyriausybių atstovų 2013 m. birželio 24 ir 26 d. vidaus susitarimo dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (9), 11 straipsnį,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (10), 74 straipsnį,

               —

               atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (11), 119 straipsnį,

               —

               atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl dešimtajam Europos plėtros fondui taikomo finansinio reglamento (12) 50 straipsnį,

               —

               atsižvelgdamas į 2015 m. kovo 2 d. Tarybos reglamento (ES) 2015/323 dėl 11-ajam Europos plėtros fondui taikomo finansinio reglamento (13) 48 straipsnį,

               —

               atsižvelgdamas į Darbo tvarkos taisyklių 93 straipsnį, 94 straipsnio trečią įtrauką ir V priedą,

               —

               atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A8–0137/2016),

               1.

               pažymi, kad aštuntojo, devintojo, dešimtojo ir vienuoliktojo Europos plėtros fondų galutinių metinių ataskaitų duomenys yra pateikti Audito Rūmų metinės ataskaitos 2 lentelėje;

               2.

               pritaria aštuntojo, devintojo, dešimtojo ir vienuoliktojo Europos plėtros fondų 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Tarybai, Komisijai, Audito Rūmams ir Europos investicijų bankui ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 373, 2015 11 10, p. 289.

      (2)  OL C 379, 2015 11 13, p. 124.

      (3)  OL L 317, 2000 12 15, p. 3.

      (4)  OL L 287, 2010 11 4, p. 3.

      (5)  OL L 344, 2013 12 19, p. 1.

      (6)  OL L 156, 1998 5 29, p. 108.

      (7)  OL L 317, 2000 12 15, p. 355.

      (8)  OL L 247, 2006 9 9, p. 32.

      (9)  OL L 210, 2013 8 6, p. 1.

      (10)  OL L 191, 1998 7 7, p. 53.

      (11)  OL L 83, 2003 4 1, p. 1.

      (12)  OL L 78, 2008 3 19, p. 1.

      (13)  OL L 58, 2015 3 3, p. 17.


title: 2010 m. rugsėjo 27 d. Tarybos sprendimas dėl Europos profesinio mokymo plėtros centro valdančiosios tarybos narių paskyrimo ir keitimo

text:
2.10.2010

               LT

               Europos Sąjungos oficialusis leidinys

               C 268/1

         TARYBOS SPRENDIMAS
   2010 m. rugsėjo 27 d.
   dėl Europos profesinio mokymo plėtros centro valdančiosios tarybos narių paskyrimo ir keitimo
   2010/C 268/01
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Maltos Vyriausybės pasiūlytą kandidatūrą,
   kadangi:

               (1)

               2009 m. rugsėjo 14 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2009 m. rugsėjo 18 d. iki 2012 m. rugsėjo 17 d.

               (2)

               Atsistatydinus Paul ATTARD tapo laisva Centro valdančiosios tarybos vyriausybių atstovų kategorijos nario vieta,

         NUSPRENDĖ:
   Vienintelis straipsnis
   Likusiam kadencijos laikui – iki 2012 m. rugsėjo 17 d., Europos profesinio mokymo plėtros centro valdančiosios tarybos nariu skiriamas:

      VYRIAUSYBĖS ATSTOVAS:

   MALTA: James Joachim CALLEJA

      Priimta Briuselyje 2010 m. rugsėjo 27 d.

            Tarybos vardu

            Pirmininkas

         K. PEETERS

      (1)  OL L 39, 1975 2 13, p. 1.

      (2)  OL C 226, 2009 9 19, p. 2.


title: 2010/316/: 2010 m. birželio 3 d. Tarybos sprendimas, kuriuo nustatoma Europos Sąjungos pozicija, kurios turi būti laikomasi Pagalbos maistu komitete dėl 1999 m. Pagalbos maistu konvencijos galiojimo pratęsimo

text:
10.6.2010

               LT

               Europos Sąjungos oficialusis leidinys

               L 142/7

         TARYBOS SPRENDIMAS
   2010 m. birželio 3 d.
   kuriuo nustatoma Europos Sąjungos pozicija, kurios turi būti laikomasi Pagalbos maistu komitete dėl 1999 m. Pagalbos maistu konvencijos galiojimo pratęsimo
   (2010/316/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 214 straipsnio 4 dalį ir 218 straipsnio 9 dalį,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 2000/421/EB (1) Europos bendrija sudarė 1999 m. Pagalbos maistu konvenciją, o Pagalbos maistu komiteto sprendimais jos galiojimas buvo pratęstas 2003 m. birželį, 2005 m. birželį, 2007 m. birželį, 2008 m. birželį ir 2009 m. birželį, kad ji galiotų iki 2010 m. birželio 30 d.

               (2)

               Prekybos javais konvencija lieka galioti iki 2011 m. birželio 30 d.

               (3)

               1999 m. Pagalbos maistu konvencijos galiojimas baigiasi 2010 m. birželio 30 d., ir jos atnaujinimo klausimas oficialiai bus nagrinėjamas 2010 m. birželio 4 d. Pagalbos maistu komiteto 102-oje sesijoje.

               (4)

               2009 m. gruodžio 9 d. įvykusioje Pagalbos maistu komiteto 101-oje sesijoje kai kurie nariai pareiškė norą pratęsti 1999 m. Pagalbos maistu konvencijos galiojimą dar vieneriems metams iki 2011 m. birželio 30 d. Europos Sąjunga priėmė sprendimą, kad sieks sprendimą dėl 1999 m. Pagalbos maistu konvencijos ateities priimti 2010 m. birželio mėn. ir kad rengtis gali būti pradėta nedelsiant, nedarant poveikio oficialiai pozicijai, kuri bus pranešta 2010 m. birželio mėn. įvyksiančioje Pagalbos maistu komiteto 102-oje sesijoje.

               (5)

               Yra du galimi scenarijai, kuriems Europos Sąjunga turėtų parengti poziciją, rengiantis Pagalbos maistu komiteto 102-ai sesijai:

                           a)

                           jeigu iki Pagalbos maistu komiteto 102-os sesijos Pagalbos maistu komiteto narių diskusijose dėl 1999 m. Pagalbos maistu konvencijos ateities būtų padaryta didelė pažanga (t. y. būtų galima pagrįstai tikėtis, kad pakartotinės derybos dėl 1999 m. Pagalbos maistu konvencijos ar derybos dėl būsimos Konvencijos prasidės 2010 m.), tokiu atveju tikslingiausia būtų pratęsti 1999 m. Pagalbos maistu konvencijos galiojimą dar vieneriems metams; tada Komisija inicijuotų Sutarties dėl Europos Sąjungos veikimo 218 straipsnyje nustatytą procedūrą, rekomenduodama, kad Taryba suteiktų įgaliojimus pradėti derybas ir priimtų derybų nurodymus; arba

                           b)

                           jeigu iki Pagalbos maistu komiteto 102-os sesijos Pagalbos maistu komiteto narių diskusijose dėl 1999 m. Pagalbos maistu konvencijos ateities didelė pažanga nebūtų pasiekta, tokiu atveju nebūtų tikslinga pratęsti 1999 m. Pagalbos maistu konvencijos galiojimą dar vieneriems metams, ir Komisija Europos Sąjungos bei jos valstybių narių vardu Pagalbos maistu komitete turėtų oficialiai nepritarti bendram sutarimui pratęsti 1999 m. Pagalbos maistu konvencijos galiojimą.

               (6)

               Todėl Pagalbos maistu komitete Europos Sąjungai atstovaujanti Komisija turėtų būti Tarybos sprendimu įgaliota arba pritarti 1999 m. Pagalbos maistu konvencijos galiojimo pratęsimui vieneriems metams, t. y. iki 2011 m. birželio 30 d, jei tenkinama 5 konstatuojamosios dalies a punkto sąlyga, arba, jeigu ši sąlyga netenkinama, Pagalbos maistu komitete nepritarti bendram sutarimui pratęsti 1999 m. Pagalbos maistu konvencijos galiojimą,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija Pagalbos maistu komitete turi būti pritarti 1999 m. Pagalbos maistu konvencijos galiojimo pratęsimui vieneriems metams, t. y. iki 2011 m. birželio 30 d., su sąlyga, kad iki 2010 m. birželio 4 d. įvyksiančios Pagalbos maistu komiteto 102-os sesijos komiteto narių diskusijose dėl 1999 m. Pagalbos maistu konvencijos ateities bus padaryta didelė pažanga (t. y. galima pagrįstai tikėtis, kad pakartotinės derybos dėl 1999 m. Pagalbos maistu konvencijos ar derybos dėl būsimos Konvencijos prasidės 2010 m.).
   Jei ta sąlyga netenkinama, Europos Sąjungos pozicija turi būti oficialiai nepritarti pagal Pagalbos maistu komiteto darbo tvarkos taisyklių 13 taisyklę bendram sutarimui Pagalbos maistu komitete pratęsti 1999 m. Pagalbos maistu konvencijos galiojimą.
   2 straipsnis
   Komisija yra įgaliojama Pagalbos maistu komitete pareikšti vieną iš pozicijų, nurodytų, 1 straipsnyje.

      Priimta Liuksemburge 2010 m. birželio 3 d.

            Tarybos vardu

            Pirmininkas

         A. PÉREZ RUBALCABA

      (1)  OL L 163, 2000 7 4, p. 37.


title: 2014/630/ES: 2014 m. balandžio 3 d. Europos Parlamento sprendimas dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/340

         EUROPOS PARLAMENTO SPRENDIMAS
   2014 m. balandžio 3 d.
   dėl bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2012 finansinių metų sąskaitų uždarymo
   (2014/630/ES)
   EUROPOS PARLAMENTAS,

               —

               atsižvelgdamas į bendrosios įmonės siekiant įgyvendinti jungtinę technologijų iniciatyvą „Naujoviški vaistai“ 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės „Naujoviški vaistai“ 2012 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05851/2014 – C7–0053/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/20022 (3), ypač į jo 62, 164, 165 ir 166 straipsnius,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (4), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0200/2014),

               1.

               pritaria bendrosios įmonės NVI 2012 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės NVI vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 369, 2013 12 17, p. 25.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 30, 2008 2 4, p. 38.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2017 m. balandžio 3 d. Tarybos sprendimas (ES) 2017/664, kuriuo skiriami Regionų komiteto penki Jungtinės Karalystės pasiūlyti nariai ir penki Jungtinės Karalystės pasiūlyti pakaitiniai nariai

text:
7.4.2017

               LT

               Europos Sąjungos oficialusis leidinys

               L 94/38

         TARYBOS SPRENDIMAS (ES) 2017/664
   2017 m. balandžio 3 d.
   kuriuo skiriami Regionų komiteto penki Jungtinės Karalystės pasiūlyti nariai ir penki Jungtinės Karalystės pasiūlyti pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Jungtinės Karalystės vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

               (2)

               pasibaigus Roger EVANS, Stewart MAXWELL, Mick ANTONIW, Patricia FERGUSON ir Gordon KEYMER kadencijai, tapo laisvos penkios Regionų komiteto narių vietos;

               (3)

               pasibaigus Robert John PRICE, Jim HUME, Rhodri Glyn THOMAS ir James MCGRIGOR kadencijai tapo laisvos keturios Regionų komiteto pakaitinių narių vietos;

               (4)

               Jennette ARNOLD paskyrus Regionų komiteto nare tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui į Regionų komitetą skiriami:

               a)

               nariais:

                           —

                           Jennette ARNOLD, Assembly Member, Greater London Authority,

                           —

                           Mairi Angela EVANS, Member of the Scottish Parliament,

                           —

                           Victoria HOWELLS, Member of the National Assembly of Wales,

                           —

                           John Robert LAMONT, Member of the Scottish Parliament,

                           —

                           David SIMMONDS, Councillor, London Borough of Hillingdon,

                     ir

               b)

               pakaitiniais nariais:

                           —

                           Simon BLACKBURN, Councillor, Blackpool Council,

                           —

                           Roderick Lewis MACDONALD, Member of the Scottish Parliament,

                           —

                           Bethan Maeve JENKINS, Member of the National Assembly of Wales,

                           —

                           Keith Anthony PRINCE, Assembly Member, Greater London Authority,

                           —

                           Andrew Dearg WIGHTMAN, Member of the Scottish Parliament.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. balandžio 3 d.

            Tarybos vardu

            Pirmininkas

         R. GALDES

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2010/478/ES: 2010 m. liepos 26 d. Tarybos sprendimas dėl Europos bendrijos ir Šveicarijos Konfederacijos susitarimo vaizdo ir garso srityje, nustatančio Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus, ir Baigiamojo akto sudarymo

text:
4.9.2010

               LT

               Europos Sąjungos oficialusis leidinys

               L 234/1

         TARYBOS SPRENDIMAS
   2010 m. liepos 26 d.
   dėl Europos bendrijos ir Šveicarijos Konfederacijos susitarimo vaizdo ir garso srityje, nustatančio Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus, ir Baigiamojo akto sudarymo
   (2010/478/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 166 straipsnio 4 dalį ir 173 straipsnio 3 dalį kartu su jos 218 straipsnio 6 dalies a punktu,
   atsižvelgdama į Europos Komisijos pasiūlymą,
   gavusi Europos Parlamento pritarimą,
   kadangi:

               (1)

               Komisija Europos bendrijos vardu derėjosi su Šveicarijos Konfederacija dėl susitarimo vaizdo ir garso srityje, nustatančio Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus (toliau – Susitarimas), ir dėl Baigiamojo akto.

               (2)

               Susitarimas ir Baigiamasis aktas su sąlyga, kad jie bus sudaryti vėliau, Bendrijos vardu buvo pasirašyti 2007 m. spalio 11 d. ir laikinai taikyti nuo 2007 m. rugsėjo 1 d. pagal Tarybos sprendimą 2007/745/EB (1).

               (3)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė.

               (4)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Europos bendrijos ir Šveicarijos Konfederacijos susitarimas vaizdo ir garso srityje, nustatantis Šveicarijos Konfederacijos dalyvavimo Bendrijos programoje MEDIA 2007 sąlygas ir reikalavimus (2) (toliau – Susitarimas), patvirtinamas Sąjungos vardu.
   2 straipsnis
   Tarybos pirmininkas Sąjungos vardu teikia Susitarimo (3) 13 straipsnyje numatytą pranešimą ir pateikia šį pranešimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė ir nuo tos datos naudojasi visomis Europos bendrijos teisėmis ir perima visas jos pareigas. Todėl nuorodos į „Europos bendriją“ arba „Bendriją“ Susitarimo tekste atitinkamai skaitomos kaip nuorodos į „Europos Sąjungą“.“

   3 straipsnis
   Susitarimo 8 straipsnyje numatytame Jungtiniame komitete Sąjungai atstovauja Komisija.
   4 straipsnis
   Šis Susitarimas yra susijęs su 1999 m. birželio 21 d. su Šveicarija pasirašytais septyniais susitarimais, sudarytais Tarybos ir Komisijos sprendimu 2002/309/EB, Euratomas (4).
   Nutraukus pirmoje pastraipoje minėtus susitarimus, šis Susitarimas neatnaujinamas ir dėl jo iš naujo nesiderama pagal jo 12 straipsnį.
   5 straipsnis
   Šis sprendimas įsigalioja jo priėmimo dieną.
   6 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. liepos 26 d.

            Tarybos vardu

            Pirmininkas

         S. VANACKERE

      (1)  OL L 303, 2007 11 21, p. 9.

      (2)  OL L 303, 2007 11 21, p. 11.

      (3)  OL L 217, 2010 8 18, p. 1.

      (4)  OL L 114, 2002 4 30, p. 1.


title: 2008/980/EB: 2008 m. gruodžio 5 d. Komisijos sprendimas dėl Pažangiosios terapijos komiteto narių ir pakaitinių narių, atstovaujančių gydytojams praktikams ir pacientų asociacijoms, skyrimo (Tekstas svarbus EEE)

text:
31.12.2008

               LT

               Europos Sąjungos oficialusis leidinys

               L 352/31

      KOMISIJOS SPRENDIMAS

   2008 m. gruodžio 5 d.
   dėl Pažangiosios terapijos komiteto narių ir pakaitinių narių, atstovaujančių gydytojams praktikams ir pacientų asociacijoms, skyrimo
   (Tekstas svarbus EEE)
   (2008/980/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. lapkričio 13 d. Europos Parlamento ir Tarybos reglamentą (EB) Nr. 1394/2007 dėl pažangiosios terapijos vaistinių preparatų, iš dalies keičiantį Direktyvą 2001/83/EB ir Reglamentą (EB) Nr. 726/2004 (1), ypač jo 21 straipsnio 1 dalį,
   kadangi:

               (1)

               Reglamente (EB) Nr. 1394/2007 nustatytos leidimų prekiauti pažangiosios terapijos vaistiniais preparatais suteikimo, jų priežiūros ir farmakologinio budrumo specialios taisyklės. 20 straipsnyje numatyta, kad Europos vaistų agentūroje įsteigiamas Pažangiosios terapijos komitetas.

               (2)

               Reglamento (EB) Nr. 1394/2007 21 straipsnio 1 dalies c punkte nustatyta, kad Pažangiosios terapijos komitete yra du nariai ir du pakaitiniai nariai, paskirti Komisijos remiantis viešu kvietimu dalyvauti konkurse ir pasikonsultavus su Europos Parlamentu, siekiant atstovauti gydytojams praktikams.

               (3)

               Reglamento (EB) Nr. 1394/2007 21 straipsnio 1 dalies d punkte nustatyta, kad Pažangiosios terapijos komitete yra du nariai ir du pakaitiniai nariai, paskirti Komisijos remiantis viešu kvietimu dalyvauti konkurse ir pasikonsultavus su Europos Parlamentu, siekiant atstovauti pacientų asociacijoms.

               (4)

               Pagal reglamento (EB) Nr. 1394/2007 21 straipsnio 1 dalį už viešą kvietimą dalyvauti konkurse atsakinga Komisija. Dėl paraiškų vertinimo rezultatų taip pat buvo konsultuojamasi su Europos Parlamentu.

               (5)

               Pažangiosios terapijos komiteto nariai ir pakaitiniai nariai skiriami trejų metų laikotarpiui nuo Reglamento (EB) Nr. 1394/2007 taikymo datos,

         NUSPRENDĖ:
   1 straipsnis
   Žemiau išvardyti asmenys yra skiriami Pažangiosios terapijos komiteto nariais ir pakaitiniais nariais, atsakingais už atstovavimą gydytojams praktikams, trejų metų laikotarpiui pradedant 2008 m. gruodžio 30 d.:

               —

               Dietger Niederwieser (narys) ir Per Ljungman (pakaitinis narys),

               —

               George Dickson (narys) ir Thierry VandenDriessche (pakaitinis narys).

         2 straipsnis
   Žemiau išvardyti asmenys yra skiriami Pažangiosios terapijos komiteto nariais ir pakaitiniais nariais, atsakingais už atstovavimą pacientų asociacijoms, trejų metų laikotarpiui pradedant 2008 m. gruodžio 30 d.:

               —

               Fabrizia Bignami (narė) ir Michele Lipucci di Paola (pakaitinis narys),

               —

               Alastair Kent (narys) ir Nicholas Meade (pakaitinis narys).

      Priimta Briuselyje, 2008 m. gruodžio 5 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 324, 2007 12 10, p. 121.


title: 1995 m. gegužės 5 d. Vykdomojo komiteto Sprendimas dėl bendros vizų politikos Sprendimas, įrašytas į 1995 m. balandžio 28 d. Briuselyje įvykusio Vykdomojo komiteto posėdžio protokolą (SCH/Com-ex (95) PV 1 rev.)

text:
Svarbus teisinis pranešimas

|

41995D0001

Oficialusis leidinys L 239 , 22/09/2000 p. 0175 - 0175

		Vykdomojo komiteto Sprendimas1995 m. gegužės 5 d.dėl bendros vizų politikqosSprendimas, įrašytas į 1995 m. balandžio 28 d. Briuselyje įvykusio Vykdomojo komiteto posėdžio protokolą(SCH/Com-ex (95) PV 1 rev.)8. Einamieji reikalaiVizų politika Indonezijos atžvilgiuVykdomasis komitetas dar kartą aptarė vizų politikos Indonezijos atžvilgiu klausimą, kuris atsidūrė komiteto posėdžio tęsinio darbotvarkėje, ir sutarė dėl toliau pateikto sprendimo, kuris būtų taikomas laikinai ir išimties tvarka.1. Indoneziečių, pareiškusių, kad jie ketina atvykti į Portugalijos teritoriją arba per ją vykti tranzitu, pateiktiems vizų prašymams- taikomas išankstinis konsultavimasis; indoneziečiai į Portugalijos teritoriją gali atvykti tik tuo atveju, kai jie turi oficialų Portugalijos valstybės leidimą.2. Dėl indoneziečių, pareiškusių, kad jie neketina atvykti į Portugalijos teritoriją arba per ją vykti tranzitu, pateiktų vizų prašymų- išankstinio konsultavimosi nereikia. Tokiais atvejais, siekiant užtikrinti, kad Indonezijos piliečiai negalėtų laisvai keliauti į Portugaliją, kitos Šengeno valstybės tokiems piliečiams išduoda riboto teritorinio galiojimo vizą, leidžiančią jos turėtojui atvykti į vienos arba kelių Susitariančiųjų Šalių teritoriją, išskyrus Portugalijos teritoriją.Vykdomasis komitetas šį klausimą turėtų vėl apsvarstyti metų pabaigoje.--------------------------------------------------


title: 2012 m. gruodžio 5 d. Komisijos sprendimas, kuriuo iš dalies keičiamas Komisijos sprendimas 2007/623/EB, kuriuo įsteigiama aukšto lygio nepriklausomų suinteresuotųjų šalių grupė administracinei naštai mažinti

text:
12.12.2012

               LT

               Europos Sąjungos oficialusis leidinys

               C 382/9

         KOMISIJOS SPRENDIMAS
   2012 m. gruodžio 5 d.
   kuriuo iš dalies keičiamas Komisijos sprendimas 2007/623/EB, kuriuo įsteigiama aukšto lygio nepriklausomų suinteresuotųjų šalių grupė administracinei naštai mažinti
   2012/C 382/08
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sprendimu 2007/623/EB (1) Komisija nustatytai trejų metų kadencijai įsteigė aukšto lygio nepriklausomų suinteresuotųjų šalių grupę administracinei naštai mažinti (toliau – grupė);

               (2)

               siekiant išnaudoti visas galimybes sutaupyti pagal Administracinės naštos mažinimo Europos Sąjungoje veiksmų programą, kuri bus įgyvendinta iki 2012 m. pabaigos, 2010 m. rugpjūčio 17 d. Komisijos sprendimu (2010/C 223/03) (2) grupės įgaliojimai buvo pratęsti iki 2012 m. gruodžio 31 d.;

               (3)

               2011 m. lapkričio mėn. grupės parengtoje valstybių narių geriausios patirties kuo paprasčiau įgyvendinant ES teisės aktus ataskaitoje nurodyta, kad yra daug galimybių padėti valstybių narių viešosioms administracijoms veiksmingiau įgyvendinti ES teisės aktus;

               (4)

               Komisijos prioritetai – administracinės naštos mažinimas ir teisės aktų paprastinimas, ypač mažosioms ir vidutinėms įmonėms (MVĮ) (3);

               (5)

               todėl turėtų būti atitinkamai pratęsti grupės ir jos narių įgaliojimai;

               (6)

               grupė turėtų ir toliau glaudžiai bendradarbiauti su suinteresuotosiomis šalimis bei Komisijos tarnybomis ir reguliariai bei struktūrizuotai keistis nuomonėmis ir patirtimi su generalinio sekretoriaus pavaduotoju ir Poveikio vertinimo valdybos pirmininku,

         NUSPRENDĖ:
   1 straipsnis
   Sprendimas 2007/623/EB iš dalies keičiamas taip:

               1)

               1 straipsnis pakeičiamas taip:
               „1 straipsnis
               Aukšto lygio grupė administracinei naštai mažinti
               Aukšto lygio nepriklausomų suinteresuotųjų šalių grupė administracinei naštai mažinti sudaroma nuo 2007 m. rugpjūčio 31 d. Nuo 2013 m. sausio 1 d. oficialus pavadinimas yra „Aukšto lygio grupė administracinei naštai mažinti“ (toliau – grupė).“

               2)

               2 straipsnis pakeičiamas taip:
               „2 straipsnis
               Užduotis
               Grupės užduotis – patarti Komisijai, kaip mažinti pagal ES teisės aktus įmonėms, visų pirma MVĮ ir labai mažoms įmonėms, tenkančią administracinę naštą, kaip supaprastinti galiojančius peržiūrėti tinkamus ES teisės aktus ir kaip padidinti valstybių narių viešųjų administracijų veiksmingumą ir gebėjimą atsižvelgti į suinteresuotųjų šalių, visų pirma MVĮ, poreikius įgyvendinant ES teisės aktus.
               Visų pirma grupė pataria Komisijai:

                           —

                           dėl priemonių, kuriomis siekiama sumažinti administracinę naštą ir supaprastinti galiojančius teisės aktus, ypač daug dėmesio skiriant mažųjų įmonių poreikiams,

                           —

                           dėl jos tęstinės paprastinimo programos, daugiausia dėmesio skiriant teisės aktams, suteikiantiems daug galimybių sumažinti administracinę naštą,

                           —

                           remiantis veiksmų planais, dėl verslui, visų pirma MVĮ ir labai mažoms įmonėms, tenkančios galimos administracinės naštos taikant ES teisės aktus,

                           —

                           dėl priemonių, kurių galima imtis nacionaliniu lygmeniu ir kurios padėtų valstybėms narėms kuo paprasčiau taikyti ES teisės aktus, priimtus pagal Administracinės naštos mažinimo programą,

                           —

                           dėl priemonių, kurių galima imtasi nacionaliniu lygmeniu, kad nacionalinės administracijos geriau atsižvelgtų į MVĮ rūpimus klausimus, taip pat į jų poreikius ir būtinybę skatinti augimą taikant ES teisės aktus.

                     Grupė taip pat padeda Komisijai užtikrinti pažangą siekiant, kad Taryba ir Parlamentas priimtų pasiūlymus dėl supaprastinimo ir administracinės naštos mažinimo.
               Įgaliojimai grupei suteikiami iki 2014 m. spalio 31 d.“

               3)

               3 straipsnio 1 dalis pakeičiama taip:
               „1.   Komisija gali konsultuotis su grupe bet kokiu klausimu, susijusiu su MVĮ, ypač labai mažoms įmonėms, tenkančios nereikalingos naštos mažinimu taikant ES teisės aktus, ir dėl jos tęstinės paprastinimo programos.“

               4)

               4 straipsnis iš dalies keičiamas taip:

                           a)

                           2 dalies antrasis sakinys pakeičiamas taip:
                           „Tuomet generalinis sekretorius, pasitaręs su pirmininku, skiria grupės narius.“;

                           b)

                           3 dalis pakeičiama taip:
                           „3.   Nariai yra fiziniai asmenys, skiriami veikti individualiai, arba fiziniai asmenys, skiriami atstovauti suinteresuotųjų šalių bendram interesui, ir yra kompetentingi administracinės naštos mažinimo klausimais.“;

                           c)

                           4 dalies pirmasis sakinys pakeičiamas taip:
                           „Grupės narių kadencija pratęsiama iki 2014 m. spalio 31 d.“;

                           d)

                           5 dalis pakeičiama taip:
                           „5.   Nariai, kurie nebegali veiksmingai dalyvauti grupės darbe, atsistatydina arba nesilaiko šio straipsnio 3 dalyje arba Sutarties dėl Europos Sąjungos veikimo 339 straipsnyje nustatytų sąlygų, gali būti pakeisti kitais nariais iki savo kadencijos pabaigos.“;

                           e)

                           6 dalis pakeičiama taip:
                           „6.   Individualiai paskirti nariai veikia nepriklausomai ir vadovaujasi viešaisiais interesais.
                           Nariai, paskirti atstovauti suinteresuotųjų šalių bendram interesui, individualiam interesui neatstovauja.“;

                           f)

                           7 dalis pakeičiama taip:
                           „7.   Individualiai veikti paskirtų narių ir bendram interesui atstovauti paskirtų narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras). Be to, narių vardai ir pavardės skelbiami Europos Komisijos Generalinio sekretoriato interneto svetainėje“;

                           g)

                           po 7 dalies įterpiama 8 dalis:
                           „8.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.“

               5)

               5 straipsnis iš dalies keičiamas taip:

                           a)

                           3 dalis pakeičiama taip:
                           „3.   Grupės nariai ir jų atstovai, taip pat kviestiniai ekspertai ir stebėtojai laikosi Sutartyse ir jų įgyvendinimo taisyklėse nustatytų įpareigojimų saugoti profesinę paslaptį, taip pat Komisijos sprendimo 2001/844/EB, EAPB, Euratomas (4) priede nustatytų Komisijos saugumo taisyklių, susijusių su ES įslaptintos informacijos apsauga. Jeigu šių įsipareigojimų nesilaikoma, Komisija gali imtis visų tinkamų priemonių.

                           b)

                           6 dalis pakeičiama taip:
                           „6.   Visus svarbius su grupės veikla susijusius dokumentus (pavyzdžiui, darbotvarkes, posėdžių protokolus ir dalyvių pareiškimus) Komisija tiesiogiai skelbia registre arba pateikia nuorodą iš registro į specialią interneto svetainę, kurioje tą informaciją galima rasti. Turėtų būti numatytos dokumentų skelbimo išimtys, jeigu paviešinus dokumentą būtų pakenkta viešajam arba privačiajam interesui, kaip apibrėžta Reglamento (EB) Nr. 1049/2001 4 straipsnyje.“

               6)

               7 straipsnis pakeičiamas taip:
               „7 straipsnis
               Taikymas
               Šis sprendimas taikomas iki 2014 m. spalio 31 d.“

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2012 m. gruodžio 31 d.

      Priimta Briuselyje 2012 m. gruodžio 5 d.

            Komisijos vardu

            Pirmininkas

         José Manuel BARROSO

      (1)  OL L 253, 2007 9 28, p. 40.

      (2)  OL C 223, 2010 8 18, p. 6.

      (3)  COM(2011) 803 „Mažosioms ir vidutinėms įmonėms tenkančios reglamentavimo naštos mažinimas. ES reglamentavimo sistemos pritaikymas labai mažų įmonių poreikiams“.

      (4)  2001 m. lapkričio 29 d. Komisijos sprendimas, iš dalies keičiantis jos Darbo tvarkos taisykles (OL L 317, 2001 12 3, p. 1).“;


title: 2012/599/ES: 2012 m. gegužės 10 d. Europos Parlamento sprendimas dėl Europos Sąjungos pagrindinių teisių agentūros 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/287

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos pagrindinių teisių agentūros 2010 finansinių metų sąskaitų uždarymo
   (2012/599/ES)
   EUROPOS PARLAMENTAS,

               —

               atsižvelgdamas į Europos Sąjungos pagrindinių teisių agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (3), ypač į jo 21 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0122/2012),

               1.

               pritaria Europos Sąjungos pagrindinių teisių agentūros 2010 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 9.

      (2)  OL L 248, 2002 9 16, p. 1.

      (3)  OL L 53, 2007 2 22, p. 1.

      (4)  OL L 357, 2002 12 31, p. 72.


title: 2008/420/EB: 2008 m. balandžio 7 d. Tarybos sprendimas dėl Europos bendrijos ir Australijos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
7.6.2008

               LT

               Europos Sąjungos oficialusis leidinys

               L 149/63

         TARYBOS SPRENDIMAS
   2008 m. balandžio 7 d.
   dėl Europos bendrijos ir Australijos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2008/420/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas dėl susitarimo su Australijos Vyriausybe dėl oro susisiekimo paslaugų tam tikrų aspektų (toliau – Susitarimas), laikydamasi mechanizmų ir nurodymų, numatytų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija, priede.

               (3)

               Atsižvelgiant į vėlesnį jo sudarymą, Susitarimas turėtų būti pasirašytas ir laikinai taikomas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Australijos Vyriausybės susitarimo dėl oro susisiekimo paslaugų tam tikrų aspektų pasirašymas, atsižvelgiant į Tarybos sprendimą dėl minėto Susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį(-is), įgaliotą(-us) pasirašyti Susitarimą Bendrijos vardu, atsižvelgiant į tai, kad jis bus sudarytas vėliau.
   3 straipsnis
   Kol Susitarimas įsigalios, jis laikinai taikomas nuo pirmojo mėnesio pirmos dienos po to, kai Šalys praneša viena kitai apie šiam tikslui skirtų procedūrų užbaigimą.
   4 straipsnis
   Tarybos pirmininkas įgaliojamas pateikti Susitarimo 7 straipsnio 2 dalyje numatytą pranešimą.

      Priimta Liuksemburge 2008 m. balandžio 7 d.

            Tarybos vardu

            Pirmininkas

         R. ŽERJAV

    ---documentbreak---

               7.6.2008

               LT

               Europos Sąjungos oficialusis leidinys

               L 149/65

         Europos bendrijos ir Australijos Vyriausybės
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   AUSTRALIJOS VYRIAUSYBĖ
   (toliau – Susitariančiosios Šalys),
   PAŽYMĖDAMOS, kad Europos Teisingumo Teismas nustatė, jog dvišaliuose susitarimuose, kuriuos sudarė kelios Europos bendrijos valstybės narės su trečiosiomis šalimis, yra nuostatų, prieštaraujančių Europos bendrijos teisei,
   PAŽYMĖDAMOS, kad kelios Europos bendrijos valstybės narės su Australija sudarė dvišalius susitarimus, kuriuose yra panašių nuostatų, ir todėl valstybės narės privalo imtis visų tinkamų veiksmų, siekdamos panaikinti tokių susitarimų ir EB sutarties nuostatų neatitikimus,
   PAŽYMĖDAMOS, kad Europos bendrija turi išimtinę kompetenciją kelių aspektų, kurie gali būti įtraukti į Europos bendrijos valstybių narių ir trečiųjų šalių dvišalius susitarimus dėl oro susisiekimo paslaugų, atžvilgiu,
   PAŽYMĖDAMOS, kad pagal Europos bendrijos teisę Bendrijos oro vežėjai, įsisteigę valstybėje narėje, turi teisę nediskriminuojami naudotis oro maršrutais tarp Europos bendrijos valstybių narių ir trečiųjų šalių,
   ATSIŽVELGDAMOS į Europos bendrijos ir tam tikrų trečiųjų šalių susitarimus, numatančius galimybę tokių trečiųjų šalių nacionaliniams subjektams įgyti nuosavybės teisę į oro vežėjų, turinčių pagal Europos bendrijos teisę išduotas licencijas, bendroves,
   PRIPAŽINDAMOS, kad Europos bendrijos valstybių narių ir Australijos dvišalių susitarimų dėl oro susisiekimo paslaugų nuostatų suderinimas su Europos bendrijos teise suteiks galimybę sukurti tvirtą teisinį pagrindą oro susisiekimo paslaugoms tarp Europos bendrijos ir Australijos bei užtikrinti tokių oro susisiekimo paslaugų tęstinumą,
   PAŽYMĖDAMOS, kad Europos bendrijos valstybių narių ir Australijos dvišalių susitarimų dėl oro susisiekimo paslaugų nuostatų, kurios neprieštarauja Europos bendrijos teisei, iš dalies keisti ar pakeisti nereikia,
   PAŽYMĖDAMOS, kad Europos bendrija šiuo susitarimu nesiekia padidinti oro eismo tarp Europos bendrijos ir Australijos masto, daryti poveikio pusiausvyrai tarp Bendrijos oro vežėjų ir Australijos oro vežėjų, arba suteikti susitarimui viršenybės aiškinant esamų dvišalių susitarimų dėl oro susisiekimo paslaugų nuostatas, susijusias su skrydžių teisėmis,
   SUSITARĖ:
   1 straipsnis
   Bendrosios nuostatos
   1.   Šiame Susitarime „valstybės narės“ Europos bendrijos valstybės narės; „Susitariančioji Šalis“ – šio Susitarimo Susitariančioji Šalis; „šalis“ – atitinkamo dvišalio susitarimo dėl oro susisiekimo paslaugų susitariančioji šalis; „oro vežėjas“ taip pat reiškia aviakompaniją; „Europos bendrijos teritorija“ – valstybių narių, kurioms taikoma Europos bendrijos steigimo sutartis, teritorijos.
   2.   Kiekviename iš I priede išvardytų susitarimų daromos nuorodos į valstybės narės, kuri yra to susitarimo šalis, nacionalinius subjektus, yra suprantamos kaip nuorodos į Europos bendrijos valstybių narių nacionalinius subjektus.
   3.   Kiekviename iš I priede išvardytų susitarimų daromos nuorodos į valstybės narės, kuri yra to susitarimo šalis, oro vežėjus ar aviakompanijas, yra suprantamos kaip nuorodos į tos valstybės narės paskirtus oro vežėjus ar aviakompanijas.
   2 straipsnis
   Paskyrimas, įgaliojimų ar leidimų suteikimas ir panaikinimas
   1.   Šio straipsnio 3 ir 4 dalių nuostatos turi viršenybę atitinkamų II priedo a ir b punktuose išvardytų straipsnių nuostatų dėl suinteresuotos valstybės narės atliekamo oro vežėjo paskyrimo, Australijos jam suteiktų įgaliojimų ir leidimų bei, atitinkamai, atsisakymo išduoti įgaliojimus ar leidimus oro vežėjui, jų atšaukimo, laikino galiojimo sustabdymo ar apribojimo, atžvilgiu.
   2.   Šio straipsnio 3 ir 4 dalių nuostatos turi viršenybę atitinkamų II priedo a ir b punktuose išvardytų straipsnių nuostatų dėl Australijos atliekamo oro vežėjo paskyrimo, suinteresuotos valstybės narės jam suteiktų įgaliojimų ir leidimų bei, atitinkamai, atsisakymo išduoti įgaliojimus ar leidimus oro vežėjui, jų atšaukimo, laikino galiojimo sustabdymo ar apribojimo, atžvilgiu.
   3.   Gavusi tokį paskyrimo dokumentą ir paskirtojo(-ųjų) oro vežėjo(-ų) paraiškas pagal leidimams vykdyti skrydžius ir techniniams leidimams nustatytą formą ir procedūrą, kiekviena šalis, atsižvelgdama į 4 ir 5 dalis, kuo greičiau suteikia atitinkamus įgaliojimus ir leidimus, su sąlyga kad:

               a)

               tuo atveju, kai valstybė narė paskiria oro vežėją:

                           i)

                           oro vežėjas yra įsisteigęs pagal Europos bendrijos steigimo sutartį paskiriančiosios valstybės narės teritorijoje ir turi galiojančią licenciją oro susisiekimui vykdyti pagal Europos bendrijos teisę; ir

                           ii)

                           už oro vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, ir paskyrimo dokumente yra aiškiai nurodyta atitinkama aviacijos institucija; ir

                           iii)

                           pagrindinė oro vežėjo verslo vieta yra valstybės narės, jam išdavusios galiojančią licenciją oro susisiekimui vykdyti, teritorijoje; ir

                           iv)

                           oro vežėją tiesiogiai arba jo kontrolinį akcijų paketą valdo bei veiksmingai kontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) jų nacionaliniai subjektai.

               b)

               tuo atveju, kai Australija paskiria oro vežėją:

                           i)

                           Australija nustato ir užtikrina veiksmingą oro vežėjo veiklos kontrolę; ir

                           ii)

                           jo pagrindinė verslo vieta yra Australijoje.

         4.   Bet kuri šalis gali atsisakyti išduoti kitos šalies paskirtam oro vežėjui leidimą vykdyti skrydžius ar techninius leidimus, juos atšaukti, laikinai sustabdyti ar apriboti jų galiojimą, jeigu:

               a)

               tuo atveju, kai valstybė narė paskiria oro vežėją:

                           i)

                           oro vežėjas nėra įsisteigęs pagal Europos bendrijos steigimo sutartį paskiriančiosios valstybės narės teritorijoje arba neturi valstybės narės išduotos galiojančios licencijos oro susisiekimui vykdyti pagal Europos bendrijos teisę; arba

                           ii)

                           už oro vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės, arba paskyrimo dokumente nėra aiškiai nurodyta atitinkama aviacijos institucija; arba

                           iii)

                           pagrindinė oro vežėjo verslo vieta nėra valstybės narės, jam išdavusios licenciją oro susisiekimui vykdyti, teritorijoje; arba

                           iv)

                           oro vežėjo tiesiogiai arba jo kontrolinio akcijų paketo nevaldo bei jo veiksmingai nekontroliuoja valstybės narės ir (arba) jų nacionaliniai subjektai, ir (arba) III priede išvardytos kitos valstybės ir (arba) jų nacionaliniai subjektai; arba

                           v)

                           oro vežėjui jau yra leista vykdyti skrydžius pagal dvišalį Australijos ir kitos valstybės narės susitarimą ir Australija gali įrodyti, kad pagal šį Susitarimą taikant skrydžių teises maršrutui, į kurį įeina punktas toje kitoje valstybėje narėje, ji pažeistų tuo kitu susitarimu nustatytus skrydžių trečiosios, ketvirtosios arba penktosios laisvės apribojimus; arba

                           vi)

                           oro vežėjas turi valstybės narės išduotą oro vežėjo pažymėjimą ir nėra sudarytas dvišalis Australijos bei tos valstybės narės susitarimas dėl oro susisiekimo paslaugų, ir Australija gali įrodyti, kad laikantis abipusiškumo principo paskirtas(-i) Australijos oro vežėjas(-ai) negali naudotis pasiūlytai veiklai vykdyti būtinomis skrydžių teisėmis;

               b)

               tuo atveju, kai Australija paskiria oro vežėją:

                           i)

                           Australija neužtikrina veiksmingos oro vežėjo veiklos kontrolės; arba

                           ii)

                           jo pagrindinė verslo vieta yra ne Australijoje.

         5.   Naudodamasi savo teise pagal 4 dalį ir nepažeidžiant jos teisių pagal šio straipsnio 4 dalies (a) punkto (v) ir (vi) papunkčius, Australija nediskriminuoja valstybių narių oro vežėjų dėl nacionalinės priklausomybės.
   3 straipsnis
   Teisės vykdyti oro vežėjo veiklos kontrolę
   1.   Šio straipsnio 2 dalies nuostatos papildo II priedo c punkte išvardytus straipsnius.
   2.   Jeigu valstybė narė (pirmoji valstybė narė) paskyrė oro vežėją, kurio veiklos kontrolę vykdo ir užtikrina antroji valstybė narė, Australijos teisės pagal oro vežėją paskyrusios pirmosios valstybės narės bei Australijos susitarimo saugą reglamentuojančias nuostatas taikomos ir tada, kai ta antroji valstybė narė priima, įgyvendina ar užtikrina saugos standartus ir išduoda tam oro vežėjui leidimą vykdyti skrydžius.
   4 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo II priedo d punkte išvardytus straipsnius.
   2.   Tarifams, kuriuos pagal I priede nurodytą susitarimą, kuriame yra II priedo d punkte nurodyta nuostata dėl vežimo vien Europos bendrijos teritorijoje, nustato Australijos paskirtas(-i) oro vežėjas(-ai), taikoma Europos bendrijos teisė.
   5 straipsnis
   Susitarimo priedai
   Šio Susitarimo priedai yra neatskiriama jo dalis.
   6 straipsnis
   Peržiūra ar dalinis pakeitimas
   Susitariančiosios Šalys bet kuriuo metu abipusiu susitarimu gali peržiūrėti ar iš dalies pakeisti šį Susitarimą.
   7 straipsnis
   Įsigaliojimas
   1.   Šis Susitarimas įsigalioja, kai Susitariančiosios Šalys viena kitai raštu praneša apie šiam Susitarimui įsigalioti būtinų atitinkamų vidaus procedūrų užbaigimą.
   2.   Nepaisydamos 1 dalies, Susitariančiosios Šalys susitaria laikinai taikyti šį Susitarimą nuo sekančio mėnesio po to, kai Susitariančiosios Šalys viena kitai praneša apie šiam tikslui būtinų procedūrų užbaigimą, pirmos dienos.
   3.   Valstybių narių bei Australijos susitarimai ir kiti dokumentai, kurie šio Susitarimo pasirašymo dieną dar nėra įsigalioję ir nėra laikinai taikomi, yra išvardyti I priedo (b) punkte. Šis Susitarimas taikomas visiems šiems susitarimams ir dokumentams, kai jie įsigalioja ar pradedami laikinai taikyti.
   8 straipsnis
   Pasibaigimas
   1.   Jeigu I priede nurodytas susitarimas pasibaigia, tuo pat metu netenka galios visos šio Susitarimo nuostatos, susijusios su atitinkamu I priede nurodytu susitarimu.
   2.   Jeigu pasibaigia visi I priede išvardyti susitarimai, tuo pat metu netenka galios ir šis Susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį Susitarimą.
      Priimta du tūkstančiai aštuntųjų metų balandžio dvidešimt devintą dieną Briuselyje dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Esant bet kokiems neatitikimams, viršenybę turi tekstas anglų kalba.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Австралия
         Por el Gobierno de Australia
         Za vládu Austrálie
         For Australiens regering
         Für die Regierung Australiens
         Austraalia valitsuse nimel
         Για την Κυβέρνηση της Αυστραλίας
         For the Government of Australia
         Pour le gouvernement d'Australie
         Per il governo d'Australia
         Austrālijas valdības vārdā
         Australijos Vyriausybės vardu
         Ausztrália kormánya részéről
         Għall-Gvern ta' l-Awstralja
         Voor de Regering van Australië
         W imieniu Rządu Australii
         Pelo Governo da Austrália
         Pentru Guvernul Australiei
         Za vládu Austrálie
         Za vlado Avstralije
         Australian hallituksen puolesta
         För Australiens regering

   I PRIEDAS
   Šio Susitarimo 1 straipsnyje nurodytų susitarimų sąrašas

               a)

               Australijos Sandraugos ir Europos bendrijos valstybių narių susitarimai dėl oro susisiekimo paslaugų, kurie yra sudaryti, pasirašyti ir (arba) laikinai taikomi šio Susitarimo pasirašymo dieną

                           —

                           Austrijos Federalinės Vyriausybės ir Australijos Sandraugos Vyriausybės susitarimas dėl oro susisiekimo paslaugų, priimtas 1967 m. kovo 22 d. Vienoje (toliau – Australijos ir Austrijos susitarimas);
                           papildytas Susitarimo memorandumu, pasirašytu 1999 m. kovo 25 d. Vienoje;

                           —

                           Danijos Karalystės Vyriausybės ir Australijos Vyriausybės susitarimas dėl oro susisiekimo paslaugų, parafuotas 1998 m. spalio 16 d. Kanberoje (toliau – Australijos ir Danijos susitarimo projektas);
                           papildytas Susitarimo memorandumu dėl Skandinavijos šalių bendradarbiavimo, susijusio su Skandinavijos oro linijų sistema (SAS), parafuotu 1998 m. spalio 16 d. Kanberoje;
                           papildytas 1998 m. spalio 16 d. patvirtintu posėdžio protokolu;

                           —

                           Suomijos Respublikos Vyriausybės ir Australijos Sandraugos Vyriausybės susitarimas dėl oro susisiekimo paslaugų, parafuotas 1999 m. birželio 15 d. (toliau – Australijos ir Suomijos susitarimo projektas);
                           papildymai padaryti Susitarimo memorandumu, pasirašytu 1999 m. birželio 15 d. Helsinkyje;

                           —

                           Australijos Sandraugos Vyriausybės ir Prancūzijos Respublikos Vyriausybės susitarimas dėl oro transporto, priimtas 1965 m. balandžio 13 d. Kanberoje (toliau – Australijos ir Prancūzijos susitarimas);
                           pakeitimai padaryti pasikeičiant laiškais, pasirašytais 1970 m. gruodžio 22 d. ir 1971 m. sausio 7 d. Paryžiuje;

                           —

                           Vokietijos Federacinės Respublikos ir Australijos Sandraugos susitarimas dėl oro transporto, priimtas 1957 m. gegužės 22 d. Bonoje (toliau – Australijos ir Vokietijos susitarimas);
                           skaitomas kartu su Susitarimo memorandumu, pasirašytu 1998 m. birželio 12 d. Kanberoje ir 1998 m. rugsėjo 17 d. bei 1998 m. lapkričio 5 d. laiškais, kuriais buvo pasikeista;

                           —

                           Graikijos Karalystės Vyriausybės ir Australijos Sandraugos Vyriausybės susitarimas dėl oro susisiekimo paslaugų, priimtas 1971 m. birželio 10 d. Atėnuose, su pakeitimais (toliau – Australijos ir Graikijos susitarimas);

                           —

                           Graikijos Respublikos Vyriausybės ir Australijos Vyriausybės susitarimas dėl oro susisiekimo paslaugų, parafuotas 1997 m. lapkričio 11 d. Atėnuose, pridedamas prie Susitarimo memorandumo, pasirašyto 1997 m. lapkričio 11 d. Atėnuose (toliau – patikslinto Australijos ir Graikijos susitarimo projektas);

                           —

                           Airijos ir Australijos susitarimas dėl oro transporto, sudarytas pasikeičiant 1957 m. lapkričio 26 d. ir 1957 m. gruodžio 30 d. notomis (toliau – Australijos ir Airijos susitarimas);

                           —

                           Australijos Sandraugos Vyriausybės ir Italijos Respublikos Vyriausybės susitarimas dėl oro susisiekimo paslaugų, priimtas 1960 m. lapkričio 10 d. Romoje, su pakeitimais (toliau – Australijos ir Italijos susitarimas);

                           —

                           Australijos Vyriausybės ir Liuksemburgo Didžiosios Hercogystės Vyriausybės susitarimas dėl oro susisiekimo paslaugų, pridedamas prie Susitarimo memorandumo, priimto 1997 m. rugsėjo 3 d. Liuksemburge (toliau – Australijos ir Liuksemburgo susitarimo projektas);

                           —

                           Maltos Vyriausybės ir Australijos Vyriausybės susitarimas dėl oro susisiekimo paslaugų, priimtas 1996 m. rugsėjo 11 d. Kanberoje (toliau – Australijos ir Maltos susitarimas);
                           papildytas pasikeičiant laiškais 2003 m. gruodžio 1 d.;

                           —

                           Nyderlandų Karalystės Vyriausybės ir Australijos Sandraugos Vyriausybės susitarimas dėl oro susisiekimo paslaugų teikimo pradžios, priimtas 1951 m. rugsėjo 25 d. Kanberoje (toliau – Australijos ir Nyderlandų susitarimas);

                           —

                           Lenkijos Respublikos Vyriausybės ir Australijos Vyriausybės susitarimas dėl oro susisiekimo paslaugų, priimtas 2004 m. balandžio 28 d. Varšuvoje (toliau – Australijos ir Lenkijos susitarimas);

                           —

                           Švedijos Karalystės Vyriausybės ir Australijos Vyriausybės susitarimas dėl oro susisiekimo paslaugų, parafuotas 1998 m. spalio 16 d. Kanberoje (toliau – Australijos ir Švedijos susitarimo projektas);
                           papildytas Susitarimo memorandumu dėl Skandinavijos šalių bendradarbiavimo, susijusio su Skandinavijos oro linijų sistema (SAS), parafuotu 1998 m. spalio 16 d. Kanberoje;
                           papildytas 1998 m. spalio 16 d. patvirtintu posėdžio protokolu;

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Australijos Sandraugos Vyriausybės susitarimas dėl oro susisiekimo atitinkamose jų teritorijose ir už jų teritorijų ribų, priimtas 1958 m. vasario 7 d. Londone, su pakeitimais (toliau – Australijos ir Jungtinės Karalystės susitarimas).

               b)

               Parafuoti ar pasirašyti Australijos Sandraugos ir Europos bendrijos valstybių narių susitarimai ir kiti dokumentai dėl oro susisiekimo paslaugų, kurie šio Susitarimo pasirašymo dieną dar nėra įsigalioję ir nėra laikinai taikomi.

         II PRIEDAS
   Šio Susitarimo I priede išvardytų ir 2–5 straipsniuose nurodytų susitarimų straipsnių sąrašas

               a)

               Paskyrimas:

                           —

                           Australijos ir Austrijos susitarimo 4 straipsnis; (1)

                           —

                           Australijos ir Danijos susitarimo projekto 3 straipsnis;

                           —

                           Australijos ir Vokietijos susitarimo 3 straipsnis; (1)

                           —

                           Australijos ir Graikijos susitarimo 4 straipsnis; (1)

                           —

                           Australijos ir Graikijos susitarimo projekto 4 straipsnis; (1)

                           —

                           Australijos ir Liuksemburgo susitarimo projekto 3 straipsnis; (1)

                           —

                           Australijos ir Airijos susitarimo 4 straipsnis; (1)

                           —

                           Australijos ir Italijos susitarimo 4 straipsnis; (1)

                           —

                           Australijos ir Maltos susitarimo 4 straipsnis; (1)

                           —

                           Australijos ir Nyderlandų susitarimo 3 straipsnis; (1)

                           —

                           Australijos ir Lenkijos susitarimo 2 straipsnis;

                           —

                           Australijos ir Švedijos susitarimo projekto 3 straipsnis;

                           —

                           Australijos ir Jungtinės Karalystės susitarimo 3 straipsnis.

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Australijos ir Austrijos susitarimo 7 straipsnis; (1)

                           —

                           Australijos ir Danijos susitarimo projekto 4 straipsnis;

                           —

                           Australijos ir Suomijos susitarimo projekto 5 straipsnis;

                           —

                           Australijos ir Prancūzijos susitarimo 8 straipsnis; (1)

                           —

                           Australijos ir Vokietijos susitarimo 4 straipsnis; (1)

                           —

                           Australijos ir Graikijos susitarimo 5 straipsnis; (1)

                           —

                           Australijos ir Graikijos susitarimo projekto 5 straipsnis; (1)

                           —

                           Australijos ir Airijos susitarimo 7 straipsnis; (1)

                           —

                           Australijos ir Italijos susitarimo 5 straipsnis; (1)

                           —

                           Australijos ir Liuksemburgo susitarimo projekto 4 straipsnis; (1)

                           —

                           Australijos ir Maltos susitarimo 5 straipsnis; (1)

                           —

                           Australijos ir Nyderlandų susitarimo 6 straipsnis; (1)

                           —

                           Australijos ir Lenkijos susitarimo 2 straipsnis;

                           —

                           Australijos ir Švedijos susitarimo projekto 4 straipsnis;

                           —

                           Australijos ir Jungtinės Karalystės susitarimo 3 straipsnis.

               c)

               Veiklos kontrolė:

                           —

                           Australijos Vyriausybės ir Austrijos Vyriausybės aviacijos institucijų Susitarimo memorandumo, pasirašyto 1999 m. kovo 25 d., 4 priedas, laikinai taikomas pagal Australijos ir Austrijos susitarimą;

                           —

                           Australijos ir Danijos susitarimo projekto 17 straipsnis;

                           —

                           Australijos ir Suomijos susitarimo projekto 8 straipsnis;

                           —

                           Australijos Vyriausybės ir Vokietijos Federacinės Respublikos Vyriausybės aviacijos institucijų Susitarimo memorandumo, pasirašyto 1998 m. birželio 12 d. Kanberoje, C priedas, laikinai taikomas pagal Australijos ir Vokietijos susitarimą;

                           —

                           Australijos ir Graikijos susitarimo projekto 8 straipsnis;

                           —

                           Australijos ir Liuksemburgo susitarimo projekto 7 straipsnis;

                           —

                           Australijos ir Maltos susitarimo 8 straipsnis;

                           —

                           Australijos Vyriausybės ir Nyderlandų Karalystės Vyriausybės aviacijos institucijų Susitarimo memorandumo, pasirašyto 1997 m. rugsėjo 4 d. Hagoje, C priedas, laikinai taikomas pagal Australijos ir Nyderlandų susitarimą;

                           —

                           Australijos ir Lenkijos susitarimo 5 straipsnis;

                           —

                           Australijos ir Švedijos susitarimo projekto 17 straipsnis.

               d)

               Vežimo Europos bendrijoje tarifai:

                           —

                           Australijos ir Austrijos susitarimo 9 straipsnis;

                           —

                           Australijos ir Danijos susitarimo projekto 13 straipsnis;

                           —

                           Australijos ir Suomijos susitarimo projekto 14 straipsnis;

                           —

                           Australijos ir Prancūzijos susitarimo 10 straipsnis;

                           —

                           Australijos Vyriausybės ir Vokietijos Federacinės Respublikos Vyriausybės aviacijos institucijų Susitarimo memorandumo, pasirašyto 1998 m. birželio 12 d. Kanberoje, E priedas kartu su 1998 m. rugsėjo 17 d. bei 1998 m. lapkričio 5 d. laiškais, kuriais buvo pasikeista, laikinai taikomas pagal Australijos ir Vokietijos susitarimą;

                           —

                           Australijos ir Graikijos susitarimo 9 straipsnis;

                           —

                           Australijos ir Graikijos susitarimo projekto 14 straipsnis;

                           —

                           Australijos ir Airijos susitarimo 9 straipsnis;

                           —

                           Australijos ir Italijos susitarimo 9 straipsnis;

                           —

                           Australijos ir Liuksemburgo susitarimo projekto 11 straipsnis;

                           —

                           Australijos ir Maltos susitarimo 14 straipsnis;

                           —

                           Australijos ir Nyderlandų susitarimo priedo IV dalis;

                           —

                           Australijos ir Lenkijos susitarimo 10 straipsnis;

                           —

                           Australijos ir Švedijos susitarimo projekto 13 straipsnis;

                           —

                           Australijos ir Jungtinės Karalystės susitarimo 7 straipsnis.

      (1)  Šio Susitarimo 2 straipsnio 2 dalis netaikoma šioms nuostatoms.
   III PRIEDAS
   Kitų šio Susitarimo 2 straipsnyje paminėtų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro transporto).


title: 2009 m. gruodžio 22 d. Socialinės apsaugos sistemų koordinavimo administracinė komisija Sprendimas Nr. H4 dėl Socialinės apsaugos sistemų koordinavimo administracinės komisijos Audito valdybos sudėties ir darbo metodų (Tekstas svarbus EEE ir EB bei Šveicarijos susitarimui)

text:
27.4.2010

               LT

               Europos Sąjungos oficialusis leidinys

               C 107/3

         SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA
   SPRENDIMAS Nr. H4
   2009 m. gruodžio 22 d.
   dėl Socialinės apsaugos sistemų koordinavimo administracinės komisijos Audito valdybos sudėties ir darbo metodų
   (Tekstas svarbus EEE ir EB bei Šveicarijos susitarimui)
   2010/C 107/03
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo 72 straipsnį (1), pagal kurį Administracinė komisija nustato veiksnius, į kuriuos reikėtų atsižvelgti sudarant išlaidų, kurias patirs valstybių narių įstaigos pagal šio reglamento nuostatas, ataskaitas ir suderina metines ataskaitas tarp minėtų įstaigų remiantis 74 straipsnyje nurodytos Audito valdybos ataskaita,
   atsižvelgdama į Reglamento (EB) Nr. 883/2004 74 straipsnį, pagal kurį Administracinė komisija nustato Audito valdybos, kuri teikia ataskaitas ir pagrįstas nuomones, reikalingas priimti Administracinės komisijos sprendimus pagal 72 straipsnio g punktą, sudėtį ir darbo metodus,
   NUSPRENDĖ:
   1 straipsnis
   1.   Reglamento (EB) Nr. 883/2004 dėl socialinės apsaugos sistemų koordinavimo 74 straipsnyje nurodyta Audito valdyba yra steigiama prie Socialinės apsaugos sistemų koordinavimo administracinės komisijos.
   2.   Audito valdyba, atlikdama Reglamento (EB) Nr. 883/2004 74 straipsnio a–f punktuose nustatytas funkcijas, yra pavaldi Administracinei komisijai, kuri jai teikia nurodymus. Vadovaudamasi nurodymais Audito valdyba teikia Administracinei komisijai patvirtinti ilgalaikę darbo programą.
   2 straipsnis
   1.   Iš esmės Audito valdyba priima sprendimus remdamasi įrodančiais dokumentais. Ji gali prašyti kompetentingų valdžios institucijų suteikti bet kokią informaciją arba teikti paklausimus, kurie, jos nuomone, yra reikalingi jai pateiktiems klausimams išnagrinėti. Prireikus ir jeigu tam iš anksto pritaria Administracinės komisijos pirmininkas, Audito valdyba gali skirti sekretoriato narį arba tam tikrus Audito valdybos narius atlikti tyrimą vietoje, reikalingą darbui tęsti. Administracinės komisijos pirmininkas informuoja apie tyrimą atitinkamos valstybės narės Administracinės komisijos atstovą.
   2.   Audito valdyba sudaro palankesnes sąlygas galutinai atsiskaityti tais atvejais, kai ginčas negali būti išspręstas per 2009 m. rugsėjo 16 d. Europos Parlamento ir Tarybos reglamente (EB) Nr. 987/2009 nustatantį laikotarpį, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2). Pagal Reglamento (EB) Nr. 987/2009 67 straipsnio 7 dalį, prašymą dėl pagrįstos Audito valdybos nuomonės viena iš šalių pateikia Audito valdybai ne vėliau nei prieš 25 darbo dienas iki posėdžio pradžios.
   3.   Audito valdyba gali įsteigti Taikinimo grupę, kuri padėtų jai nagrinėti pagal šio straipsnio 2 dalį vienos iš šalių pateiktą pagrįstą Audito valdybos nuomonės prašymą.
   Taikinimo tarybos sudėties, kadencijos, užduočių, darbo metodų ir pirmininkavimo sistemos klausimai nustatomi Audito valdybos sprendime dėl įgaliojimų.
   3 straipsnis
   1.   Audito valdyboje kiekviena Europos Sąjungos valstybė narė turi du atstovus, kuriuos skiria tų valstybių kompetentingos valdžios institucijos.
   Jei kuris nors Audito valdybos narys negali dalyvauti, jį gali pakeisti pavaduotojas, kurį tam tikslui skiria kompetentingos valdžios institucijos.
   2.   Audito valdyboje patariamąją funkciją atlieka Europos Komisijos atstovas arba jo pavaduotojas Administracinėje komisijoje.
   3.   Audito valdybai padeda nepriklausomas ekspertas ar ekspertų grupė, turinti profesinį pasirengimą ir patirtį Audito valdybos veiklos srityje, ypač atliekant Reglamento (EB) Nr. 987/2009 64, 65 ir 69 straipsniuose nurodytas užduotis.
   4 straipsnis
   1.   Audito valdybai pirmininkauja valstybės narės, kurios atstovas Administracinėje komisijoje eina pirmininko pareigas, narys.
   2.   Audito valdybos pirmininkas su sekretoriatu imasi visų veiksmų, reikalingų nedelsiant išspręsti visus Audito valdybos kompetencijai priklausančius klausimus.
   3.   Audito valdybos pirmininkas paprastai pirmininkauja darbo grupių, įsteigtų nagrinėti tam tikrus Audito valdybos kompetencijai priklausančius klausimus, posėdžiams. Jei jis negali atlikti savo funkcijų arba jei nagrinėjamos specifinės problemos, pirmininkui gali atstovauti kitas jo paskirtas asmuo.
   5 straipsnis
   1.   Sprendimai priimami balsų dauguma. Kiekviena valstybė narė turi tik vieną balsą.
   Audito valdybos nuomonėse turi būti nurodyta, ar jos priimtos vienbalsiai ar balsų dauguma. Nuomonėse, jei reikia, turi būti išdėstytos mažumos išvados arba išlygos.
   Jei nuomonė priimta ne vienbalsiai, ją kartu su ataskaita, kurioje visų pirma išdėstomi priešingi požiūriai ir jų priežastys, Audito valdyba pateikia Administracinei komisijai.
   Ji taip pat skiria pranešėją, kuris Administracinei komisijai teikia visą informaciją, kuri, jos nuomone, yra reikalinga nagrinėjamam ginčui spręsti.
   Pranešėju nerenkamas ginče dalyvaujančių šalių atstovas.
   2.   Audito valdyba gali nuspręsti priimti sprendimus ir pagrįstas nuomones taikydama rašytinę procedūrą, jei dėl tokios procedūros buvo susitarta ankstesnio Audito valdybos posėdžio metu.
   Šiuo tikslu pirmininkas pateikia Audito valdybos nariams tekstą, dėl kurio bus balsuojama. Nariams suteikiamas mažiausiai dešimties darbo dienų laikotarpis, per kurį jie turi galimybę pareikšti, kad atmeta siūlomą tekstą arba susilaiko nuo balsavimo. Nurodytu laikotarpiu negauti atsakymai bus laikomi balsavimu „už“.
   Pirmininkas taip pat gali nuspręsti pradėti rašytinę procedūrą tuo atveju, jei ankstesniame Audito valdybos posėdyje nebuvo pasiektas susitarimas. Tokiu atveju tik rašytinis pritarimas pasiūlytam tekstui skaičiuojamas kaip balsavimas „už“ ir valstybėms narėms suteikiamas mažiausiai 15 darbo dienų terminas.
   Pasibaigus suteiktam terminui, pirmininkas nariams praneša balsavimo rezultatus. Jei už sprendimą balsavo reikiamas skaičius asmenų, jis laikomas priimtu paskutinę narių balsavimui paskirto termino dieną.
   3.   Jei rašytinės procedūros metu Audito valdybos narys pasiūlo iš dalies pakeisti tekstą, pirmininkas:

               a)

               remdamasis 2 dalyje nustatyta procedūra, iš naujo pradeda rašytinę procedūrą, pateikdamas nariams siūlomas pataisas; arba

               b)

               atšaukia rašytinę procedūrą, tam kad šį klausimą būtų galima apsvarstyti per kitą posėdį.

         Pirmininkas pasirenka tą sprendimo variantą, kuris tuo atveju jam atrodo tinkamiausias.
   4.   Jei Audito valdybos narys, dar nepasibaigus nustatytam atsakymo terminui, pageidauja, kad siūlomas tekstas būtų nagrinėjamas per Audito valdybos posėdį, rašytinė procedūra nutraukiama.
   Šis klausimas nagrinėjamas per artimiausią Audito valdybos posėdį.
   6 straipsnis
   Audito valdyba gali įsteigti riboto narių skaičiaus ad hoc grupes, kurios turės Audito valdybai parengti ir pristatyti pasiūlymus dėl specifinių klausimų sprendimų priėmimo.
   Audito valdyba nusprendžia, kas bus kiekvienos ad hoc grupės pranešėju, kokias užduotis reikės įvykdyti ir iki kada grupė turi Audito valdybai pateikti savo darbo rezultatus. Tai nustatoma rašytiniu įgaliojimu, dėl kurio sprendžia Audito valdyba.
   7 straipsnis
   1.   Administracinės komisijos sekretoriatas rengia ir organizuoja Audito valdybos posėdžius ir parengia jų protokolus. Jis atlieka Audito valdybos veiklai reikalingą darbą. Audito valdybos posėdžių darbotvarkei, datoms ir trukmei turi pritarti pirmininkas.
   2.   Administracinės komisijos sekretoriatas pateikia darbotvarkę Audito valdybos nariams ir Administracinės komisijos nariams ne vėliau nei prieš 15 dienų iki kiekvieno posėdžio pradžios. Su posėdžio darbotvarkės klausimais susiję dokumentai turėtų būti pateikiami bent jau ne vėliau nei prieš 10 darbo dienų iki posėdžio pradžios. Tai netaikoma bendro pobūdžio informaciniams dokumentams, kurių nereikia tvirtinti.
   3.   Su artimiausiu Audito valdybos posėdžiu susiję pranešimai turėtų būti nusiunčiami Administracinės komisijos sekretoriatui ne vėliau nei prieš 20 darbo dienų iki posėdžio pradžios. Tai netaikoma bendro pobūdžio informaciniams dokumentams, kurių nereikia tvirtinti.
   Pranešimai, kuriuose pateikiama informacija apie Reglamento (EB) Nr. 987/2009 69 straipsnio 1 dalyje nurodytą metinį sąskaitų balansą, pateikiami tokiu formatu ir apima tokius duomenis, kuriuos nustatė šio sprendimo 3 straipsnio 3 dalyje nurodytas nepriklausomas ekspertas ar ekspertų grupė. Kiekviena delegacija iki kitų metų po tų, apie kuriuos informuojama, liepos 31 d. nusiunčia šį pranešimą sekretoriatui.
   8 straipsnis
   Jei reikia, Administracinės komisijos darbo tvarkos taisyklės taikomos Audito valdybai.
   9 straipsnis
   Šis sprendimas skelbiamas Europos Sąjungos oficialiajame leidinyje. Jis taikomas nuo įgyvendinimo reglamento įsigaliojimo dienos.

            Administracinės komisijos pirmininkė

         Lena MALMBERG

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.